สวัสดี​ค่ะดิฉัน​มีอาการเจ็บบริเวณ​ท้องน้อยปัสสาวะ​บ่อยในเดือนนี้มีประจำเดือนมา3ครั่งแล้วมาครั่งสุดท้ายก็นานกว่าปกติค่ะมีอาการเวียนหัวและอาเจียน​มีโอกาส​ท้องมั่ยะ
สวัสดีค่ะ การที่มีเลือดประจำเดือนมา 3 ครั้งใน 1 เดือน เลือดังกล่าวไม่ถือเป้นประจำเดือนที่ปกติ โดยถือเป้นอาการเลือดออกผิดปกติจากช่องคลอด ซึ่งหากมีอาการปวดท้องน้อย และปัสสาวะบ่อยร่วมด้วย อาจเกิดจาก1. ภาวะแทรกซ้อนจากการตั้งครรภ์ เช่น แท้งคุกคาม แท้งไม่ครบ เป็นต้น ซึ่งเลือดที่ออกอาจไม่ใช่ประจำเดือน เนื่องจากมาบ่อยเกินไป แต่อาจเป็นเลือดที่เกิดจากกำลังมีการแท้ง ซึ่งมักจะทำให้ปวดท้องน้อยร่วมด้วย2. มีมดลูกอักเสบ หรืออุ้งเชิงกรานอักเสบ ซึ่งจะทำให้มีปวดท้องน้อย ตกขาวที่ผิดปกติ รวมถึงมีเลือดออกจากช่องคลอดผิดปกติได้ นอกจากนี้ ก็จะทำให้มีอาการปัสสาวะที่ผิดปกติร่วมด้วย3. มีความผิดปกติของมดลูก เช่น เนื้องอกมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น ซึ่งอาจทำให้มีอาการปวดท้องน้อยและปัสสาวะผิดปกติได้4. ผลข้างเคียงจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ แต่มักไม่ทำให้เกิดอาการปัสสาวะผิดปกติหากไม่ได้เกิดจากการใช้ยาใดๆ แนะนำควรลองตรวจหาการตั้งครรภ์ดูก่อนค่ะ หากตรวจไม่พบ แต่ยังคงมีอาการปวดท้องน้อยและมีเลือดออกผิดปกติ ควรไปพบสูติ-นรีแพทย์เพื่อตรวจหาสาเหตุค่ะ